Patrick Ochs

Patrick Ochs (lindur më 14 maj 1980) është një futbollist gjerman i cili luan me klubin gjerman VfL Wolfsburg në Bundesligë si mbrojtës i djathtë ose anësor i djathtë.

 Karriera 

Ochs shpenzoi dy vite me skuadrën rezervë të Bayern Munich. Pas kësaj, në vitin 2004, ai u transferua te Eintracht Frankfurt ku qëndroi deri në vitin 2011. Gjatë sezonit 2009–10, trajneri i asaj kohe i skuadrës Michael Skibbe ndryshoi pozicionin e Ochs, duke e vendosur nga mbrojtës i djathtë në anësor të djathtë, duke bërë që të ketë më shumë afrimitet me sulmin.

Në sezonin 2011–12, ai u transferua te klubi tjetër gjerman VfL Wolfsburg. Ai firmosi një kontratë katër vjeçare deri në qershor 2015 . Ochs bëri debutimin e tij me klubin më 29 korrik në ndeshjen e raundit të parë të DFB-Pokal kundër RB Leipzig, ku ai e nisi ndeshjen si titullar dhe luajti 90 minuta, me Wolfsburg e cila e humbi ndeshjen me rezultatin 3–2 duke u eleminuar nga kupa.

Në janar 2013, në ditën e fundit të merkatos dimërore, Ochs u huazua te 1899 Hoffenheim deri në fund të sezonit 2012–13. Ai luajti 12 ndeshje në ligë deri në fund të sezonit, me Hoffenheim e cila e mbylli sezonin në vendin e 16, duke u kualifikuar për në play-off e rënjes një ligë më poshtë.

 Kombëtarja 

Më 11 gusht 2005, ai u thirr nga trajneri Dieter Eilts për të luajtur me kombëtaren U–21, dhe në shtator 2005 luajti ndeshjen e tij të parë kundër Azerbajxhanit U–21. Ochs ishte gjithashtu në listën e lojtarëve që u thirrën për në 2006 Kampionatin Europian U–21. Pasi ishte një zëvëndësim i papërdorur në fitoren 1–0 në ndeshjen e parë kundër Serbisë dhe Malit të Zi, ai bëri debutimin e tij në ndeshjen e dytë kundër Francës U–21 dy ditë më vonë, ku ai luajti në humbjen 3–0. Në ndeshjen e tretë, Gjermania u mposht nga Portugalia U–21 me rezultatin 1–0 duke e mbyllur grupin në vendin e fundit me tre pikë, barabartë me Serbinë & Mali i Zi dhe Portugalnë, por ato kishin golavarazh më të mirë. Ochs e mbylli karrierën e tij me kombëtaren U–21 me nëntë ndeshje të luajtura.

 Statistikat 
Klubet
Redaktuar më 14 gusht 2014 
 Performanca Liga Kupa Kontinenti Total Sezoni  Klubi  Liga Ndeshje  Gola Ndeshje  Gola Ndeshje  Gola Ndeshje  Gola Gjermani Liga DFB-Pokal Europa Total2003–04Bayern Munich IIRegionalliga Süd25100--2512004–05Eintracht Frankfurt2. Bundesliga28121--3022005–06Bundesliga28041--3212006–0730140604012007–0829010--3002008–0930020--3202009–1028130--3112010–1129231--3232011–12VfL Wolfsburg13010--1402012–13TSG 1899 Hoffenheim12000--1202013–14VfL Wolfsburg17020--1902014–1500000000 Karriera në total2706223602989

 Trofe 
Klube
Eintracht Frankfurt	
 DFB-Pokal Finalist: 2005–06

 Referime 

 Lidhje të jashtme 
Uebfaqja zyrtare 
Patrick Ochs te eintracht-archiv.de 
Patrick Ochs te fussballdaten.de 

Kategoria:Lindje 1984
Kategoria:Njerëz që jetojnë
Kategoria:Futbollistë gjermanë
Kategoria:Futbollistë në FC Bayern München II
Kategoria:Futbollistë në Eintracht Frankfurt
Kategoria:Futbollistë në VfL Wolfsburg
Kategoria:Futbollistë në TSG 1899 Hoffenheim
Kategoria:Futbollistë në 2. Bundesliga
Kategoria:Futbollistë në Bundesliga